jkorsvik/nowiki_second_scrape_merged huggingface dataset:
Mimophrissoma

Mimophrissoma er en gruppe (slekt) av biller som tilhører gruppen vedbukker i familien trebukker (Cerambycidae).


== Utbredelse ==
Arten er bare kjent fra Malawi.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Lamiini eller Phrissomini
Slekten Mimophrissoma Sudre & Teocchi, 2001
Mimophrissoma livingstonei Sudre & Teocchi, 2001


== Kilder ==
Sjekkliste over artene Arkivert 15. mars 2016 hos Wayback Machine.


== Eksterne lenker ==
(en) Mimophrissoma i Global Biodiversity Information Facility
Petrognatha

Petrognatha er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én, stor og oppsiktsvekkende art som lever i Afrika.


== Utseende ==
Petrognatha gigas er en av de største trebukkene i Afrika, gjerne 60-70 millimeter lang og ganske kraftig. Antennene er bleke, forholdsvis tynne, det tredje leddet tynt og noe buet. Antennene er noe lengre enn kroppen hos hunnen, nær dobbelt så lange som kroppen hos hannen. Pronotum har en skarp pigg midt på hver side. Hode og pronotum er mørkt rødbrune. Dekkvingene er parallellsidige, "skuldrene" med en skarp, skrått foroverrettet pigg. Dekkvingen er blekbrune, overflaten ujevn, barkaktig. På hver side er det en stor, svartbrun flekk. På beina er de tynne leggene påfallende bølgete.


== Levevis ==
Arten lever i tropisk regnskog.


== Utbredelse ==
Arten er utbredt i Sentral- og Vest-Afrika (Den demokratiske republikken Kongo, Kamerun, Elfenbeinskysten).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Petrognathini Blanchard, 1845
Slekten Petrognatha Fabricius, 1792
Petrognatha gigas Fabricius, 1792


== Kilder ==
Katalog med utbredelsesdata Arkivert 17. april 2016 hos Wayback Machine.


== Eksterne lenker ==
(en) Petrognatha i Encyclopedia of Life 
(en) Petrognatha i Global Biodiversity Information Facility 
(en) Petrognatha hos NCBI 
(en) Kategori:Petrognatha – bilder, video eller lyd på Wikimedia Commons 
Petrognatha – detaljert informasjon på Wikispecies
Galactic Civilizations

Galactic Civilizations er et turbasert 4x-strategispill utviklet av Stardock og utgitt i USA i mars 2003, og i Norge, 12. september 2003.
Spillet er en gjenskapning av 1993 versjonen for OS/2 av Brad Wardell. Spillet har fått to oppfølgere, Galactic Civilizations II: Dread Lords fra 2004 og Galactic Civilizations III utgitt 14. mai 2015.


== Spillet ==
Spillet utspilles i et fremtids science fiction univers som er bebodd av flere forskjellige levende vesner. I 2128 fikk menneskene kontakt med det arceanske imperiet, og samarbeid mellom sivilisasjonene gjorde at romreiser, som før ble gjort via svært kostbare og spesielle porter, eller «star gates», nå ble mulig uten bruk av disse. For å fremme galaktisk handel ble teknologien delt - og det er i denne situasjonen spillet begynner, der alle de store sivilisasjonene har teknologien som skal til for å utforske og kolonisere ukjente solsystemer.Målet i spillet er å dominere galaksen, enten via erobring, kulturell dominans, diplomati eller teknologisk overlegenhet.
Man begynner på én planet og må utforske og sende ut kolonister til andre planeter som er beboelige. Hver planet kan utbygges slik at produksjon, innbyggertall, økonomi eller kulturlivet får bedre vilkår. Romskip kan settes sammen av forskjellige komponenter som våpen, motor, og sensorer, avhengig av hvilket teknologisk nivå man har oppnådd.


== Historie ==
Galactic Civilizations ble først utgitt i april 1993 av Brad Wardell, men OS/2 utgiveren betalte ikke Stardock, og det som reddet selskapet var to ting, utvidelsen Shipyards, som ble solgt for 15$ samt at IBM kjøpte lisens på Star Emperor, en utgave med militært fokus. I 1996 kom Galactic Civilizations 2 for OS/2, og i 1998 Galactic Civilizations Gold som ble det siste for OS/2.I 1995 inngikk IBM en avtale med Microsoft om å bruke Windows 95 som operativsystem, og markedet for OS/2-spill forsvant gradvis, noe som gjorde at Stardock frem mot 2000 måtte bytte til Windows som plattform.


== Mottagelse ==
Da PC utgaven kom i 2003 var Strategy First utgiver. Spillet var ventet å selge i underkant av 50000 eksemplarer, men med uventet drahjelp fra et lite vellykket Masters of Orion III solgte spillet over 150000 eksemplarer. På tross av suksessen førte en konkursbegjæring mot Strategy First til at Stardock heller ikke denne gangen fikk betalt for alle de solgte spillene, og de som de fikk betalt for fikk de 7$ for, og ikke forventede 10$.Spillet fikk stort sett gode kritikker. Norske Gamer.no gav spillet 8/10, mens metacritic.com gir spillet 83/100.


== Referanser ==


== Eksterne lenker ==
(en) Galactic Civilizations på Steam 
(en) Galactic Civilizations på GOG.com 
(en) Galactic Civilizations hos MobyGames 
(en) Galactic Civilizations hos MobyGames 
(en) Galactic Civilizations på Metacritic 
(en) Galactic Civilizations hos Giant Bomb 
(en) Galactic Civilizations hos Internet Game Database 
Stardocks OS/2-historie av Brad Wardell
Amfi Flekkefjord

Amfi Flekkefjord er et kjøpesenter i sentrum av Flekkefjord.  Kjøpesenteret har 17 butikker og et areal på omkring 6 000 m². I 2015 ble det omsatt for 233 millioner.  Amfi Eiendom står for forvaltning og drift for Amfi Flekkefjord for andre eiere.


== Referanser ==


== Eksterne lenker ==
Hjemmeside Arkivert 6. april 2016 hos Wayback Machine.
Threnetica

Threnetica er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
En ganske stor, svart trebukk med hvite flekker. Pronotum har en kraftig pigg på sidene. Undersiden er hovedsakelig kledt med brungul bestøvning.


== Utbredelse ==
Slekten er utbredt i Sørøst-Asia (India, Kambodsja, Laos og Vietnam).


== Systematisk inndeling ==
Det er noe uklart om navnet bør staves uten (Trenetica) eller med h.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Petrognathini Blanchard, 1845
Slekten Threnetica J. Thomson, 1865
Threnetica lacrymans J. Thomson, 1865


== Kilder ==
Katalog med utbredelsesdata Arkivert 17. april 2016 hos Wayback Machine.


== Eksterne lenker ==
(en) Threnetica i Encyclopedia of Life 
(en) Threnetica i Global Biodiversity Information Facility 
(en) Kategori:Threnetica – bilder, video eller lyd på Wikimedia Commons 
Bilde av Threnetica lacrymans
Lois McMaster Bujold

Lois McMaster Bujold (født 2. november 1949 i Columbus, Ohio, USA) er en amerikansk forfatter som først publiserte science fiction i Rod Serling's The Twilight Zone Magazine i 1985 og bokdebuterte året etter.Hun har vunnet Hugo fem ganger og Nebula tre ganger.


== Referanser ==


== Eksterne lenker ==
(en) Offisielt nettsted 
(en) Lois McMaster Bujold – kategori av bilder, video eller lyd på Commons 
(en) Lois McMaster Bujold – galleri av bilder, video eller lyd på Commons 
(en) Lois McMaster Bujold på Internet Movie Database
Kunnskapsverket

Kunnskapsverket, fullt navn Nasjonalt kunnskapssenter for kulturelle næringer er et senter for forskning på og forskningsformidling av kulturnæringer i Norge etablert i august 2014. Senterets oppdragsgiver er Kulturdepartementet og vertsorganisasjon er Høgskolen i Lillehammer. Kunnskapsverket er organisert som et virtuelt nettverk av forskere tilknyttet flere universiteter, som Universitetet i Uppsala og Universitetet i Barcelona. Kunnskapsverket har som mål å drive frem mest mulig relevant forskning og kunnskap om kulturelle næringer i Norge og Norden, gjerne i samarbeid med eksterne organisasjoner i både privat og offentlig sektor.
Blant senterets pågående prosjekter er kartlegging av kulturfestivaler og pengestrømmer i kulturnæringene samt samlet oversikt over støtte til kulturnæringer i Norge. Kunnskapsverket ledes av Atle Hauge professor ved Høgskolen i Lillehammer og forsker II ved Østlandsforskning.


== Referanser ==


== Eksterne lenker ==
kunnskapsverket.org Arkivert 10. april 2016 hos Wayback Machine.
Bruskmelde

Bruskmelde (Atriplex glabriuscula) er en ettårig urt i amarantfamilien. Den er kjøttaktig og som regel lav og krypende, og er ofte rødfarget. Bladene er spydformete med tverr basis og er mindre tannete enn hos tangmelde. Planten vokser på sand- og grusstrender ved havet, ofte sammen med strandflatbelg.
Arten har en amfiatlantisk utbredelse. I Europa finnes den fra Nord-Frankrike nordover til Finnmark og Kolahalvøya, inkludert den sørlige Østersjøen, De britiske øyer, Færøyene og Island. I Norge er bruskmelde ganske vanlig langs hele kysten. I Nord-Amerika vokser arten i østlige Canada og nordøstlige USA. Ved Hudson- og Jamesbuktene i Canada er det funnet en Atriplex som ofte regnes til bruskmelde, men som ikke er kjøttaktig og kanskje heller tilhører en annen art.


== Litteratur ==

C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 76–77. ISBN 82-512-0355-4. 
P. Uotila (2011). «Atriplex glabriuscula». Chenopodiaceae (pro parte majore). – In: Euro+Med Plantbase - the information resource for Euro-Mediterranean plant diversity. Besøkt 30. mars 2016. 
«Broskmålla». Den virtuella floran. Besøkt 31. mars 2016. 
R. Elven m.fl. (red.) Atriplex glabriuscula var. glabriuscula i Annotated Checklist of the Panarctic Flora (PAF): Vascular plants. Besøkt 31. mars 2016.
R. Elven m.fl. (red.) Atriplex sp. "Hudson Bay" i Annotated Checklist of the Panarctic Flora (PAF): Vascular plants. Besøkt 31. mars 2016.


== Eksterne lenker ==
(en) Bruskmelde – oversikt og omtale av artene i WORMS-databasen 
(en) Bruskmelde i Encyclopedia of Life 
(en) Bruskmelde i Global Biodiversity Information Facility 
(no) Bruskmelde hos Artsdatabanken 
(sv) Bruskmelde hos Dyntaxa 
(en) Bruskmelde hos ITIS 
(en) Bruskmelde hos NCBI 
(en) Bruskmelde hos Panarctic Flora 
(en) Bruskmelde hos The International Plant Names Index 
(en) Bruskmelde hos Tropicos 
(en) Kategori:Atriplex glabriuscula – bilder, video eller lyd på Wikimedia Commons
Mulligatawny

Mulligatawny, med navn etter det tamilske ordet for kraft med chili, er en indisk-engelsk suppe med tydelig preg av karri.Suppen ble populær i kolonitiden fra sent på 1700-tallet. Den lages ofte på kyllingkraft, men av og til på andre slags buljong. Den opprinnelige kokosmelken er i vesten ofte byttet ut med fløte eller yoghurt. Den serveres tradisjonelt med biter av kylling, men det finnes også vegetariske varianter.


== Referanser ==
Skete

Skete kan sikte til:

Den sketiske ørken i Egypt;
Skete eller skite, en form for munkeliv.
Hið islenzka fornritafélag

Hið islenzka fornritafélag eller Fornritafélagið er et forlag som gir ut islandsk og norrøn middelalderlitteratur. Forlaget ble opprettet i Reykjavík i 1928. Den første utgivelsen av Egils saga, som kom i 1933.


== Folkegaver til Norge ==
Hið islenzka fornritafélag har på vegne av det islandske folk gitt flere av sine utgaver av norske kongesagaer til det norske folk. I forbindelse med 100-årsjubileet for norsk selvstendighet i 2005, gav den daværende islandske statsministeren Halldór Ásgrímsson Norges daværende statsminister Kjell Magne Bondevik et gavebrev på Fornritafélagiðs utgaver av norske kongesagaer. Den første, Sverres saga, ble utgitt i 2007.
I 2011 fulgte forlaget opp med Morkinskinna, og i 2013 med Baglersagaene, Håkon Håkonssons saga og Magnus Lagabøtes saga.


== Eksterne lenker ==
Offisiell nettside for Hið islenzka bókmenntafélag
Folkegave til Norge 2005, mbl.is 14.05.05
Statsministeren takker for islandsk gave, Regjeringen.no
Beloslav Peak

Beloslav Peak er et fjell med en høyde opp mot 2 100 meter i Doyran Heights, sørøst i Sentinel Range i Ellsworth Mountains i Antarktis. Det ligger over Guerrerobreen i sørvest og en bred isfylt dal i øst.
Fjellet er oppkalt etter byen Beloslav nordøst i Bulgaria.
Beloslav Peak ligger 4,44 km sørøst for Mount Havener, 8,37 km sørvest for Gubesh Peak, 4,97 km nordvest for Taylor Spur og 8,92 km nordøst for McPherson Peak.


== Kilder ==
Beloslav Peak. SCAR Composite Antarctic Gazetteer.
RS 20 «Bergen II»

RS 20 «Bergen II» var en redningsskøyte bygd for Redningsselskapet i 1907. Hun ble konstruert og bygd av Colin Archer i Larvik og fikk navn etter RS 7 «Bergen», som hadde forlist.


== Referanser ==


== Kilder ==
Bjørn Foss: Fra seil til vannjet. Historien om redningsskøytene Norsk Maritimt Forlag 2002
Leander av Sevilla

Leander av Sevilla (spansk: Leandro de Sevilla (født ca. 540, død 13. mars 600) var erkebiskop av Sevilla fra 584 til sin død. Leander var bror til Isidor, Fulgentius og Florentia.
Leander av Sevilla æres som helgen innen den katolske kirke. Hans minnedag feires den 13. mars.


== Liv og virke ==


=== Bakgrunn ===
Leander ble født en gang rundt 540 i en fornem familie i havnebyen Cartagena (Cartago Nova, «det nye Kartago») i sørøstlige Spania. Faren Severian var muligens byprefekt og trolig av romersk opphav, men med nær tilknytning til de vestgotiske kongene.På 500-tallet behersket de arianske vestgoterne den iberiske halvøy (dagens Spania og Portugal). Leander ble født i det bysantinske Cartagena. Han flyttet til Sevilla og trådte der inn i benediktinerordenen. 
Som munk hadde en slik innflytelse på den arianske kongssønnen Hermenegild (senere helgenerklært) så sterkt at han ble landsforvist av faren Liuvigild. 
Leander reiste da til keiserens hoff i Konstantinopel. Det er mulig, men ikke historisk påvist, at han der forsøkte å bevege den bysantinske keiser Tiberius II Konstantin (574–582) til å gripe til våpen mot den arianske kongen, men i alle fall ble det ikke av noen slik våpenkonflikt. I Konstantinopel ble han dessuten kjent med den fremtidige pave Gregor den store, som den gang var legat for pave Pelagius II ved keiserhoffet.
I 583 kunne kunne han vende tilbake til Sevilla.


=== Erkebiskop ===
Allerede et år etter ble han valgt til erkebiskop av Sevilla. Leander forsøkte forgjeves å bevege vestgoternes kong Liuvigild til å gå over til katolisismen. Imidlertid lyktes han i å omvende kongens sønn Hermenegild, som konverterte. Dette gjorde Liuvigild rasende og han lot myrde sin sønn i 585. Liuvigild døde i 586 og ble etterfulgt av Reccared I, som i januar 587 gikk over til katolisismen.
Leander var toneangivende ved den tredje synoden i Toledo i 589, som var sammenkalt av kong Reccared.
Erkebiskop Leander gjorde seg også fortjent ved avfattelsen av en regel for nonneklostre. Han skrevdessuten to bøker mot arianismens «vranglære». For sine fortjenster for den sanne tro mottok han palliet fra pave Gregor I.


== Referanser ==


== Litteratur ==
Farmer, David Hugh (1992): The Oxford Dictionary of Saints. 3. utg. Oxford: Oxford University Press. ISBN 0-19-283069-4
Stab (1994): The Book of Saints: A Dictionary of Servants of God. 6. utg. London: Cassell . ISBN 0-304-34357-9


== Eksterne lenker ==
(en) Leander of Seville – kategori av bilder, video eller lyd på Commons
Mannen fra Syd-statene

Mannen fra Syd-statene, (originaltittel: The Southerner) er en amerikansk spillefilm fra 1945 regissert av Jean Renoir med romanen "Hold Autumn in Your Hand" av George Sessions Perry som litterært forelegg.


== Medvirkende ==
Zachary Scott - Sam Tucker
Betty Field - Nona Tucker
J. Carrol Naish - Devers
Beulah Bondi - Granny Tucker
Percy Kilbride - Harmie
Charles Kemper - Tim
Blanche Yurka - Mama Tucker
Norman Lloyd - Finlay
Estelle Taylor - Lizzie
Paul Harvey - Ruston
Noreen Nash - Becky Devers
Jack Norworth - Dr. White
Nestor Paiva - Bartender
Paul E. Burns - Uncle Pete Tucker
Jay Gilpin - Jot Tucker
Jean Vanderwilt - Daisy Tucker


== Referanser ==


== Eksterne lenker ==
(en) Mannen fra Syd-statene på Internet Movie Database 
(no) Mannen fra Syd-statene hos Filmfront 
(sv) Mannen fra Syd-statene i Svensk Filmdatabas 
(da) Mannen fra Syd-statene i Danmark Nationale Filminstitut 
(fr) Mannen fra Syd-statene på Allociné 
(nl) Mannen fra Syd-statene på MovieMeter 
(en) Mannen fra Syd-statene på AllMovie 
(en) Mannen fra Syd-statene på Turner Classic Movies 
(en) Mannen fra Syd-statene på Rotten Tomatoes
RS 96 «Olav V»

RS 96 «Olav V» var en redningsskøyte som ble bygd for Redningsselskapet i 1982. Hun ble bygd med tanke på oljevirksomheten i Nordsjøen. Hun ble bygd for så høy fart at hun kunne dekke et større område. «Olav V» ble tegnet av Pål Francis Hansen på grunnlag av en diplomoppgave ved NTH i Trondheim. Hun ble bygd ved Oma båtbyggeri på Leirvik. Skroget var av aluminium, og overbygget av sandwich-materialer.
Redningsskøyta fikk navnet «Olav V» for å hedre kong Olav V, som hadde vært konge i 25 år. Hun ble døpt av kronprinsesse Sonja 23. august 1982.
«Olav V» var svært kostbar i drift. I 1992 ble hun solgt til det nederlandske tollvesen, som i 2009 videresolgte skøyta til Danmark der hun fikk navnet «Karen M».


== Se også ==
Redningsselskapets redningsskøyter


== Kilder ==
Bjørn Foss: Fra seil til vannjet. Historien om redningsskøytene Norsk Maritimt Forlag 2002


== Eksterne lenker ==
(en) RS «Olav V» – DNVs skipsregister 
(en) RS «Olav V» – Den internasjonale sjøfartsorganisasjonen
Suddhipala

Suddhipala eller Gege'en Khan (mongolsk: Шидэбал Гэгээн хаан, Shidebal Gegegen qaγan, Yingzong 元英宗; født 22. februar 1302, død 4. september 1323 i Nanpodian 南坡店 som den gang het Wangdupu 望都铺 og var 15 km sørvest for daværende Shangdu / Xanadu i det nåværende Zhenglan-banneret i Xilin Gol i Indre Mongolia i Kina) var en kinesisk keiser under Yuan-dynastiets tid. 
Han ble også regnet som den niende storkhan an det mongolske rike, skjønt dette på denne tid vare var en nominell tittel ettersom riket da forlengst var blitt delt i flere deler.


== Liv og virke ==


=== Bakgrunn ===
Han var sønn av Ayurparibhadra, og regjerte mellom 1320 og til han ble myrdet i 1323. Moren var Radnashiri og slekten Khunggirad.


=== Keiser ===

Han kom til makt godt hjulpet av som bestemor Targi og hennes gunstling, den forhatte finansminister Temüder (død 1322). 
Hans regjering balanserte ubesluttsomt mellom Temüder-gruppen og dens motparti, noe som ikke strakk til stilt overfor terroren ved hoffet. Som keiser lot han sitt hoff bli et arnested for konfucianske embedsmenn som stor i strid mot den mektige Temüder. Suddhipala var vel forberedt for rollen som konfuciansk hersker, ettersom han var blitt like godt utdannet i kinesisk som faren hans var blitt. Han var dypt hengiven både konfucianismen og buddhismen og kunne resitere poesi fra Tang-dynastiets tid fra hukommelsen, og var en dyktig kalligraf.
Suddhipala var altså også hengiven buddhismen. I 1321 bugde han en buddhisttempel til ære for 'Phags-pa Lama i fjellene vest for Dadu,. Da sensorene klandret ham for denslags lot han flere av dem henrette; blant dem en svært fremstående embedsmann ved navn  Soyaoelhatimichi, hvisw forfrdre hadde tjent det mongolske keiserhus i alle år. 
På den annen side ble islam svært hardt diskriminert under hans styre. Det fortelles at keiseren ødelsa et muslomsk tempel (vel en moske) i Xanadu og forbød dem å kjøpe slaver fra mongolene og videreselge dem rul kineserne.
Til slutt iscenesatte Temüders adoptivsønn et statskupp, hvori medvirket seks høyere embedsmenn, fem prinser og den alanske livgarde. Suddhipala ble myrdet sammen med fin førsteminister under hjemreise i Nanpo.


== Referanser ==
Neil Doyle

Neil Doyle (født 29. april 1978 i Dundrum i Dublin) er en irsk fotballdommer som til daglig dømmer i landets øverste divisjon League of Ireland Premier Division. I tillegg har han dømt flere internasjonale kamper på aldersbestemt nivå både i regi av FIFA og UEFA.
Doyle har dømt flere landskamper på både U-17, U-19 og U-21-nivå, samtlige under kvalifisering til europamesterskap. Han debuterte internasjonalt som hoveddommer på øverste nivå den 11. september 2012, da han dømte EM-kvalifiseringskampen mellom San Marino og Montenegro (0–6).Hans første europacupkamp kom den 7. juli 2011, da han dømte første kvalifiseringsrunde av UEFA Europa League 2011/12 mellom Metalurgi Rustavi og FC Banants (1–1). I november 2012 dømte han cupfinalen i FAI Cup mellom Derry City FC og St Patrick's Athletic FC (3–2).


== Referanser ==


== Eksterne lenker ==
Dommerprofil hos Worldreferee.com
Dommerprofil hos Soccerway.com
Leiemorderen

Leiemorderen  (fransk originaltittel: Le Samouraï) er en fransk kriminalfilm fra 
1967 regissert av Jean-Pierre Melville.


== Handling ==
Leiemorder Jef Costello bor i en liten leilighet i Paris med en spartansk innredning som inkluderer en liten fugl i et bur. Costellos metodiske modus operandi innebærer å finne på helt sikkert alibi, inkludert de som blir gitt av kjæresten hans, Jane. Etter å ha gjennomført en kontrakt mot en nattklubb-eier, blir Jef oppdaget av flere vitner i det han forlater nattklubben, inkludert klubbens piano-spiller Valérie, men deres vitnesbyrd er motstridende.
Etter å ha funnet en rekke mistenkte, inkludert Jef, mener en politi-etterforsker bestemt at Costello er den skyldige. Costello får også problemer med sine arbeidsgivere, og en av dem skyter Costello. Han innser at politiets etterforskning har kompromittert hans forhold med hans arbeidsgivere. Etter å ha behandlet skadene sine, vender Costello tilbake til nattklubben og møter Valérie, som kjører ham hjem til henne. Politiet ransaker både hans og Janes leilighet, og tilbyr henne en avtale: Trekk hennes tvilsomme alibi for Costello, og de vil la henne være i fred. Hun avviser tilbudet. Senere blir Costello tilbudt en ny kontrakt. Men Costello overmanner ham i forsøk på å tvinge ham til å avsløre den egentlige identiteten til sjefen hans, Olivier Rey.


== Medvirkende ==
Alain Delon - Jef Costello
François Périer - kommissarien
Nathalie Delon - Jane Lagrange
Cathy Rozier - Valerie
Jacques Leroy - mannen i porten
Michel Boisrond - Wiener
Robert Favart - bartenderen
Jean-Pierre Posier - Olivier Rey
Catherine Jourdan - resepsjonisten


== Referanser ==


== Eksterne lenker ==
(en) Leiemorderen på Internet Movie Database 
(sv) Leiemorderen i Svensk Filmdatabas 
(da) Leiemorderen i Danmark Nationale Filminstitut 
(fr) Leiemorderen på Allociné 
(nl) Leiemorderen på MovieMeter 
(en) Leiemorderen på AllMovie 
(en) Leiemorderen på Turner Classic Movies 
(en) Leiemorderen på Rotten Tomatoes
GamesRadar+

GamesRadar+, tidligere GamesRadar, er et underholdningsnettsted som primært omtaler videospillrelaterte nyheter, anmeldelser og lignende. Siden november 2013 inkluderer siden også seksjoner for TV, filmer, science fiction. Det er eid og drevet i Storbritannia og USA av  Future plc.


== Referanser ==


== Eksterne lenker ==
(en) Offisielt nettsted 
(en) GamesRadar+ – kategori av bilder, video eller lyd på Commons
Game Critics Awards

Game Critics Awards er et sett med årlige videospillpriser som holdes etter E3. Den har blitt holdt siden 1998. Prisene gis til spill som vises på E3. Nominasjonene og vinnerne velges av individuelle dommere fra 35 nordamerikanske dommere fra diverse media. Prisene holdes separat fra E3.


== Referanser ==


== Eksterne lenker ==
Offisielt nettsted
Ronnie Corbett

Ronald Balfour «Ronnie» Corbett (født 4. desember 1930 i Edinburgh i Skottland, død 31. mars 2016) var en britisk komiker og skuespiller.
Sammen med Ronnie Barker utgjorde han den ene halvdelen av det britiske komikerparet som i 20 års tid laget det populære fjernsynshumorprogrammet The Two Ronnies. De laget også fjernsynsfilmen By the Sea.


== Referanser ==


== Eksterne lenker ==
(en) Ronnie Corbett på Internet Movie Database 
(sv) Ronnie Corbett i Svensk Filmdatabas 
(en) Ronnie Corbett hos Rotten Tomatoes 
(en) Ronnie Corbett hos The Movie Database